rejauldu/bengali-wikipedia huggingface dataset:
২০২৩ উয়েফা চ্যাম্পিয়ন্স লিগ ফাইনাল হবে ২০২২–২৩ উয়েফা চ্যাম্পিয়ন্স লিগের চূড়ান্ত ম্যাচ, ইউরোপের প্রিমিয়ার ক্লাব ফুটবল টুর্নামেন্টের ৬৮তম মৌসুম এবং ইউরোপিয়ান চ্যাম্পিয়নস ক্লাব হতে উয়েফা চ্যাম্পিয়ন্স লিগে নাম পরিবর্তন করার পর ৩১তম আসর। এই ম্যাচটি ২০২৩ সালের ১০ জুন তুরস্কের ইস্তাম্বুলের আতাতুর্ক অলিম্পিক স্টেডিয়ামে অনুষ্ঠিত হয়। ইংরেজ ক্লাব ম্যানচেস্টার সিটি ইতালিয়ান ক্লাব ইন্টার মিলানকে ১–০ গোলে হারিয়ে ক্লাবের ইতিহাসে প্রথমবারের মতো চ্যাম্পিয়নস লিগ শিরোপা জয় করে।  ফাইনালটি মূলত ইংল্যান্ডের লন্ডনের ওয়েম্বলি স্টেডিয়ামে অনুষ্ঠিত হওয়ার কথা ছিল। কিন্তু, ইউরোপে কোভিড-১৯ মহামারীর কারণে ২০২০ ফাইনাল স্থগিত হয় এবং স্থানান্তর করে পরবর্তীতে ফাইনালের নির্ধারিত হোস্টগুলি এক বছর পিছিয়ে দেওয়া হয়েছিল এবং মিউনিখের আলিয়ানৎস আরেনাকে ২০২৩ ফাইনালের দায়িত্ব দেওয়া হয়েছিল। যখন ২০২১ ফাইনাল অনুষ্ঠিত হয়, যা ইস্তাম্বুলে খেলার কথা ছিল, তুরস্কে কোভিড-১৯ মহামারীর কারণে সেটাও স্থানান্তরিত হতে হয়েছিল, পরবর্তিতে ২০২৩ ফাইনালটি ইস্তাম্বুলকে দেওয়া হয়েছিল এবং মিউনিখ ২০২৫ সালের ফাইনাল আয়োজন করবে।  বিজয়ীরা ২০২৩ উয়েফা সুপার কাপে ২০২২-২৩ উয়েফা ইউরোপা লিগ বিজয়ীদের বিপক্ষে খেলার অধিকার অর্জন।  মাঠ thumb|তুরস্কের ইস্তাম্বুলের আতাতুর্ক অলিম্পিক স্টেডিয়ামে এই আসরের ফাইনাল ম্যাচটি অনুষ্ঠিত হবে। আতাতুর্ক অলিম্পিক স্টেডিয়ামে হবে এটি দ্বিতীয় উয়েফা চ্যাম্পিয়নস লিগের ফাইনাল; প্রথমটি ২০০৫ সালে অনুষ্ঠিত হয়েছিল।  আয়োজক নির্ধারণ  ২০২২ এবং ২০২৩ উয়েফা চ্যাম্পিয়ন্স লিগের ফাইনালের মাঠ নির্বাচন করার জন্য উয়েফা কর্তৃক ২২ ফেব্রুয়ারি ২০১৯ সালে একটি উন্মুক্ত নিলাম প্রক্রিয়ার আয়োজন করা হয়। অ্যাসোসিয়েশনকে ২২ মার্চ ২০১৯ তারিখের মধ্যে তাদের আয়োজক হওয়ার ইচ্ছা প্রকাশ এবং ২০১৯ সালের ১ জুলাই তারিখের মধ্যে দলিল জমা দিতে বলা হয়েছিল।  যদিও উয়েফা কর্তৃক বিডিং অ্যাসোসিয়েশনগুলি নিশ্চিত করা হয়নি, জার্মান ফুটবল অ্যাসোসিয়েশন মিউনিখের আলিয়ানৎস আরেনার হয়ে বিড করেছে বলে জানা গেছে, যদি তাদের ২০২১ ফাইনাল না দেওয়া হয়।  আলিয়ানৎস আরেনাকে উয়েফা নির্বাহী কমিটি ২৪ সেপ্টেম্বর ২০১৯ সালে স্লোভেনিয়ার লিউব্লিয়ানায় তাদের বৈঠকের সময় নির্বাচিত করেছিল, যেখানে ২০২১ এবং ২০২৩ উয়েফা চ্যাম্পিয়ন্স লিগ ফাইনালের জন্য আয়োজক নিয়োগ করা হয়েছিল।  ১ জুন ২০২০ সালে, উয়েফা নির্বাহী কমিটি ঘোষণা করে যে ২০২০ সালের ফাইনাল স্থগিত ও স্থানান্তরের কারণে মিউনিখ ২০২৩ ফাইনাল আয়োজন করবে। ইস্তাম্বুল থেকে ২০২১ সালের ফাইনাল ফাইনাল স্থানান্তরের কারণে, তারা ২০২৩ ফাইনাল আয়োজন করবে। পরবর্তিতে মিউনিখ ২০২৫ সালের ফাইনাল আয়োজন করবে।  ম্যাচ  বিস্তারিত "স্বাগতিক" দল (প্রশাসনিক উদ্দেশ্যে) কোয়ার্টার ফাইনাল এবং সেমিফাইনাল ড্রয়ের পরে অনুষ্ঠিত অতিরিক্ত ড্র দ্বারা নির্ধারিত হবে।  ম্যান অব দ্য ম্যাচ: রদ্রি  সহকারী রেফারি: পাওয়েল সকলনিকি (পোল্যান্ড) টমাস লিস্টকিউইজ (পোল্যান্ড)চতুর্থ রেফারি: ইস্তভান কোভাকস (রোমানিয়া)  ভিডিও সহকারী রেফারি:  সহকারী ভিডিও সহকারী রেফারি:  অফসাইড ভিডিও সহকারী রেফারি:ম্যাচের নিয়ম  ৯০ মিনিট  ৩০ মিনিট অতিরিক্ত সময় (যদি প্রয়োজন হয়)  পেনাল্টি শুট-আউট (যদি ফলাফল সমতায় থাকে)  সর্বাধিক ১২ জন বদলি খেলোয়াড় দলে অন্তর্ভুক্ত  সর্বাধিক ৩ জন খেলোয়াড় বদল করা যাবে, অতিরিক্ত সময়ে চতুর্থ খেলোয়াড় বদল করা যাবে  তথ্যসূত্র  বহিঃসংযোগ প্রাতিষ্ঠানিক ওয়েবসাইট  বিষয়শ্রেণী:উয়েফা চ্যাম্পিয়নস লিগ ফাইনাল বিষয়শ্রেণী:২০২২–২৩ উয়েফা চ্যাম্পিয়নস লিগ বিষয়শ্রেণী:পূর্ব নির্ধারিত ফুটবল প্রতিযোগিতা
সাথিরা জাকির জেসী () (জন্ম: ৩০ নভেম্বর ১৯৯০, লালমনিরহাট) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি হলেন একজন ডানহাতি অফব্রেক বোলার এবং ডানহাতি ব্যাটসম্যান।   প্রাথমিক জীবন  সাথিরা জাকির বাংলাদেশের লালমনিরহাট জেলায় ১৯৯০ সালের ৩০ নভেম্বর জন্মগ্রহণ করেন।   খেলোয়াড়ী জীবন   একদিনের আন্তর্জাতিক  সাথিরার একদিনের আন্তর্জাতিকে অভিষেক ঘটে ২০১১ সালের ২৬ নভেম্বরে আয়ারল্যান্ড মহিলা ক্রিকেট দলের বিরুদ্ধে।   টি২০ আন্তর্জাতিক  সাথিরার টুয়েন্টি ২০ আন্তর্জাতিকে অভিষেক ঘটে ২০১৩ সালের ৫ সেপ্টেম্বরে দক্ষিণ আফ্রিকা মহিলা ক্রিকেট দলের বিরুদ্ধে।   এশিয়ান গেমস  বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। সাথিরা উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।   তথ্যসূত্র    বহিঃসংযোগ    ইএসপিএন ক্রিকইনফো খেলোয়াড় প্রোফাইল  ক্রিকেট আর্কাইভ খেলোয়াড় প্রোফাইল  বিষয়শ্রেণী:১৯৯০-এ জন্ম বিষয়শ্রেণী:বাংলাদেশী নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:লালমনিরহাট জেলার ব্যক্তি বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী বিষয়শ্রেণী:বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
২০০২ সালে করাচি বাস বোমা হামলা ২০০২ সালের পাকিস্তানে পশ্চিমাদের উপর মারাত্মক ধারাবাহিক হামলার একটি ছিল। বিস্ফোরণে ১৪ জন নিহত এবং আরও ৪০ জন আহত হয়েছে। সিন্ধু প্রদেশের করাচিতে এই হামলার ঘটনা ঘটে।   বিস্তারিত  ৮ মে, ২০০২-এ, শেরাটন হোটেলের বাইরে করাচিতে একটি বাসের পাশে গাড়ি বোমা চালাচ্ছিল এমন এক ব্যক্তি থামে। সে গাড়িতে বিস্ফোরণ ঘটায়, বাসটি টুকরো টুকরো হয়ে যায়। সে নিজেকে, ১১ ফরাসি এবং দুই পাকিস্তানিকে হত্যা করে। ফরাসিদের মধ্যে পাকিস্তানি নৌবাহিনীর জন্য একটি অগোস্টা ৯০বি-শ্রেণীর সাবমেরিন ডিজাইন করার জন্য পাকিস্তানের সাথে কাজ করা প্রকৌশলী ছিল। আরও প্রায় ৪০ জন আহত হয়েছেন।Suicide bomber kills 11 French engineers at Karachi hotel (The Guardian)  বোমা বিস্ফোরণটি পার্ল-কন্টিনেন্টাল হোটেলের কাছে ঘটে যেখানে নিউজিল্যান্ড জাতীয় ক্রিকেট দল ২০০২ সালের সফরের অংশ হিসেবে অবস্থান করছিল। দলের ফিজিওথেরাপিস্ট ডেইল শ্যাকেল উড়ন্ত কাঁচ থেকে তার কপালে একটি ছোটখাটো কাটা পেয়েছেন।Black Caps' tour abandoned after bomb blast (ESPNcricinfo) প্রথম উপলব্ধ ফ্লাইটে দলটি নিউজিল্যান্ডে ফিরে আসার সাথে সাথে সফরটি পরিত্যক্ত করা হয়েছিল।  বিস্ফোরণের জন্য আল-কায়েদাকে দায়ী করা হয়েছে। ১৮ সেপ্টেম্বর, ২০০২ তারিখেশারিব জুবায়ের নামে একজন ব্যক্তিকে গ্রেপ্তার করা হয়, যাকে এই হামলার পরিকল্পনাকারী বলে মনে করা হয়। ২০০৩ সালে, দুই ব্যক্তি করাচির একটি আদালত বোমা হামলার দায়ে মৃত্যুদণ্ড দেয়। সন্দেহভাজন বোমা প্রস্তুতকারী মুফতি মোহাম্মদ সাবির করাচিতে ৮ সেপ্টেম্বর, ২০০৫-এ গ্রেফতার হন।Bomb suspect arrested (BBC) এই মামলায় বেশ কয়েকজন দোষী সাব্যস্ত হয়েছিল, যদিও পাকিস্তানের আদালত ২০০৯ সালের মধ্যে তিনজন আসামীকে খালাস দিয়েছি।ল।KARACHI: Man acquitted in Frenchmen killing case    করাচিগেট  সেই সময়ে পাকিস্তানি এবং ফরাসি সরকারের আনুষ্ঠানিক ঘোষণার বিপরীতে, এখন মনে করা হয় যে হামলার জন্য দায়ীদের আল-কায়েদার সাথে সম্পর্ক ছিল না। ২০০৭ সালে, বোমা হামলার তদন্তের নেতৃত্ব দেওয়ার জন্য নিযুক্ত সন্ত্রাসবিরোধী বিচারক জিন-লুই ব্রুগুইয়ের, মার্ক ট্রেভিডিক এবং রেনাউড ভ্যান রুইমবেকে দুই তদন্তকারী ম্যাজিস্ট্রেট দ্বারা প্রতিস্থাপিত হয়েছিল। প্রাক্তন তদন্তে একটি নতুন লাইন খোলেন: যে আক্রমণটি কিকব্যাক বন্ধ করার সাথে যুক্ত ছিল।Timeline: The Karachi bombing and kickback allegations France 24. ফলস্বরূপ এই কেলেঙ্কারিকে "করাচিগেট" বলা হয়েছে।Villepin backs 'Karachigate' claims against Sarkozy The Independent.  পাকিস্তানের কর্মকর্তাদের কাছে কিকব্যাক বিক্রির ক্ষেত্রে প্রাক্তন ফরাসি প্রধানমন্ত্রী এদুয়ার বালাদুর এবং প্রাক্তন ফরাসি প্রেসিডেন্ট নিকোলা সার্কোজি কতটা জড়িত ছিল তা নিশ্চিত করতে ফ্রান্সে বর্তমানে একটি তদন্ত চলছে৷ সারকোজি বালাদুরের প্রেসিডেন্ট নির্বাচনী প্রচারণার জন্য পাকিস্তানের কাছ থেকে কিকব্যাক গ্রহণের সাথে জড়িত ছিলেন বলে অভিযোগ রয়েছে। জাক শিরাক ক্ষমতায় আসার পর তিনি পাকিস্তানি কর্মকর্তাদের কিকব্যাক বাতিল করেন, যা পাকিস্তানের অনেক লোককে ক্ষুব্ধ করে।Villepin backs 'Karachigate' claims against Sarkozy The Independent.   তথ্যসূত্র    বহিঃসংযোগ    করাচির হোটেলে আত্মঘাতী বোমা হামলায় ১১ ফরাসি প্রকৌশলী নিহত ( দ্য গার্ডিয়ান )।  টাইমলাইন: করাচি বোমা হামলা এবং কিকব্যাকের অভিযোগ (ফ্রান্স ২৪)।  বিষয়শ্রেণী:২০০২-এ গণহত্যা
কুন্দন হল রত্নপাথর সমৃদ্ধ ভারত ও বাংলাদেশের সাংস্কৃতিক অলঙ্কারের একটি ঐতিহ্যবাহী রূপ। এগুলি সাধারণত সুন্দর নকশা যুক্ত রত্নপাথরের কণ্ঠহার, যেখানে পাথর এবং তার স্থাপনের মধ্যে সোনালি পাতা থাকে। পদ্ধতিটি রাজস্থান ও গুজরাটের রাজদরবার থেকে উদ্ভূত হয়েছে বলে মনে করা হয়। এটি ভারতে তৈরি এবং ব্যবহার করা গহনাগুলির একটি পুরানো রূপ। কুন্দন শব্দের অর্থ হল অত্যন্ত পরিশোধিত সোনা এবং গলিত সোনার একটি অত্যন্ত পরিশোধিত ও খাঁটি রূপ।  thumb|কুন্দন  রাজস্থানের জয়পুর শহরটি ঐতিহ্যগতভাবে ভারতের কুন্দনের কেন্দ্র হয়ে আছে।Kundan Jewellery Let's Know Handicrafts of India, by Amar Tyagi. Star Publications, 2008. . p. 32.  ইতিহাস ভারতে কুন্দন জুয়েলারির উৎপত্তি অন্তত খ্রিস্টপূর্ব ৩য় শতাব্দীতে।Advance, Volume 24, p. 32, Punjab Public Relations Department কুন্দনের ব্যবহার রাজস্থানের রাজদরবারে শুরু হয়েছিল এবং তারপর মুঘল যুগে রাজকীয় পৃষ্ঠপোষকতায় এই শিল্প বিকাশ লাভ করেছিল। বছরের পর বছর ধরে, রাজদরবারের কুন্দন গহনাগুলিকে রাজস্থান, বিহার এবং পাঞ্জাবে সফলভাবে রুপোর গয়নায় অনুলিপি করা হয়েছিল এবং তার ফলে সেগুলি সাধারণ মানুষের কাছেও জনপ্রিয় হয়ে ওঠে।Indian folk arts and crafts - the land and the people, by Jasleen Dhamija. National Book Trust, India. 1970. p. 73  নববধূর ঐতিহ্যবাহী সাজসজ্জার একটি অবিচ্ছেদ্য অংশ ছিল কুন্দনের গহনা। থাপ্পা এবং রাস রাওয়া সহ ঐতিহ্যবাহী গহনাগুলির পুনরুজ্জীবন ঘটছে।This wedding season, gold loses sheen Deeksha Chopra, TNN, The Times of India, 15 November 2009. অতি সম্প্রতি, ২০০৮ সালের মহাকাব্যিক জোধা আকবর চলচ্চিত্রে, ঐশ্বর্যা রাই দ্বারা চিত্রিত প্রধান চরিত্রটিকে ব্যাপকভাবে কুন্দন গহনা পরা দেখানো হয়েছিল, এতে রাজস্থানী রাজপরিবারের মধ্যে এর প্রভাব তুলে ধরা হয়েছিল।  ২০০৬ সালে, "আমেরিকান ডায়মন্ড" এবং কুন্দন জুয়েলারী ভারতীয় গহনার বাজারে পরিমান এবং বাজার মূল্য উভয় ক্ষেত্রেই বৃহত্তম অংশে (৭৩ শতাংশ) অবদান রেখেছিল।Indian Art Jewellery Market Business Standard, Mumbai November 28, 2006.  প্রক্রিয়া কুন্দন জুয়েলারী তৈরি করা হয় হীরার সঙ্গে উজ্জ্বল বহু রঙের রত্নপাথর ব্যবহার করে। চমৎকার নকশা অনুযায়ী খাঁটি সোনা বা নকল ধাতুর ভিত্তির ওপর আছাঁটা হীরাকে যত্ন সহকারে আকার দিয়ে বসানো হয় এবং তার সঙ্গে মানানসই রত্নপাথর বসিয়ে নকশা সম্পূর্ণ করে গহনা তৈরি হয়। বিস্তৃত প্রক্রিয়াটি ঘাট নামক মূল কাঠামো দিয়ে শুরু হয়। তারপরে, পাঢ় পদ্ধতিটি করা হয়। এই সময় কাঠামোর উপর মোম ঢেলে দেওয়া হয় এবং নকশা অনুযায়ী ঢালাই করা হয়। এর পরে আসে খুদাই প্রক্রিয়া, যখন পাথর বা কাটা রত্নগুলি কাঠামোর মধ্যে বসানো হয়। এর ওপর মীনাকারি করা হয়, যেটি হল নকশার পুঙ্খানুপুঙ্খ বোঝানোর জন্য এনামেল বা কলাই করা। এর পরে হয় পাকাই প্রক্রিয়া, এখানে সোনার পাতা বসানো হয় যেগুলি রত্নগুলিকে কাঠামোর উপর ধরে রাখে; এটি এক ধরনের শীতল ঝালাই যেখানে পালিসের কৌশল ব্যবহার করা হয়। অবশেষে, ছিলাই প্রক্রিয়া ব্যবহার করে রত্নগুলিকে পালিশ করা হয়।  চিত্রশালা   আরও দেখুন  পোলকি হীরা  তথ্যসূত্র  বিষয়শ্রেণী:হিন্দি শব্দ ও বাক্যাংশ বিষয়শ্রেণী:ভারতীয় সংস্কৃতি বিষয়শ্রেণী:ভারতের অলঙ্কার বিষয়শ্রেণী:কন্ঠহার বিষয়শ্রেণী:রাজস্থানি সংস্কৃতি
ইতালীয় রণাঙ্গন বা আলপাইন রণাঙ্গন ছিল অস্ট্রিয়া-হাঙ্গেরি ও ইতালির সীমান্তে অবস্থিত যুদ্ধক্ষেত্র, যেখানে প্রথম বিশ্বযুদ্ধকালীন ১৯১৫ থেকে ১৯১৮ সালে কয়েকটি যুদ্ধ সংগঠিত হয়। মিত্রশক্তির লন্ডন চুক্তিতে গোপন প্রতিজ্ঞার পর ইতালি অস্ট্রীয় লিটোরাল ও উত্তর ডালমাটিয়া এবং বর্তমান সম্যের ট্রেন্টিনো ও দক্ষিণ টাইরল দখল করার জন্য যুদ্ধে যোগদান করে। ইতালি আশা করেছিল তারা এই অঞ্চলগুলো আকস্মিক যুদ্ধে দখল করতে পারবে, কিন্তু এই রণাঙ্গন অচিরেই ফ্রান্সের পশ্চিম রণাঙ্গনের মত প্রবল যুদ্ধে লিপ্ত হয়। এই রণাঙ্গনে যুদ্ধের ফলে অনেক বেসামরিক লোকজনকে এই স্থান থেকে সরাতে হয়, এতে কয়েক হাজার লোক ইতালীয় ও অস্ট্রীয় রিফিউজি ক্যাম্পে অপুষ্টি ও অসুস্থ্যতায় মারা যায়।সভোলিজাক, পেত্রা (১৯৯১)। Slovene refugees in Italy during First World War (Slovenski begunci v Italiji med prvo svetovno vojno), Ljubljana. Diego Leoni – Camillo Zadra (1995), La città di legno: profughi trentini in Austria 1915–1918, Trento-Rovereto 1995.   তথ্যসূত্র    বহিঃসংযোগ     বিষয়শ্রেণী:প্রথম বিশ্বযুদ্ধে অস্ট্রিয়া-হাঙ্গেরি বিষয়শ্রেণী:প্রথম বিশ্বযুদ্ধকালীন ইতালির সামরিক ইতিহাস বিষয়শ্রেণী:প্রথম বিশ্বযুদ্ধকালীন যুক্তরাজ্যের সামরিক ইতিহাস
ড্যানি ভেরিসিমো (জন্ম: ২৭শে জুন, ১৯৮২), একজন ফরাসি অভিনেত্রী এবং মডেল। তিনি মূলত ২০০১ থেকে ২০০২ সাল পর্যন্ত একটি মূলধারার কর্মজীবন শুরু করার আগে অ্যালি ম্যাক টায়ানা মঞ্চের নামে একজন পর্নোগ্রাফিক অভিনেত্রী হিসাবে কাজ করেছিলেন। তিনি ড্যানি ভেরিসিমো-পেটিট নামটিও ব্যবহার করেন।   প্রাথমিক জীবন  মালাগাসি মা এবং একজন ফরাসি বাবার সন্তান, যারা তার জন্মের আগে আলাদা হয়ে গিয়েছিলেন, ভেরিসিমো তার শৈশব ফ্রান্স, মার্কিন যুক্তরাষ্ট্র এবং নাইজেরিয়াতে কাটিয়েছেন।  ফ্রান্সে, তিনি ভিট্রি-সুর-সেইনে থাকতেন। ভেরিসিমো একটি বোর্ডিং স্কুলে পড়াশোনা করেছেন।     তথ্যসূত্র    বহিঃসংযোগ            বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি পর্নোগ্রাফিক চলচ্চিত্র অভিনেত্রী বিষয়শ্রেণী:ফরাসি নারী মডেল বিষয়শ্রেণী:ফরাসি চলচ্চিত্র অভিনেত্রী
বীরেশ্বর সরকার বা বি সরকার  (২৯ মার্চ  ১৯৩৫ -  ৪ সেপ্টেম্বর ২০০৪) ছিলেন ভারতীয় বাঙালি চলচ্চিত্র প্রযোজক, গীতিকার  ও সুরকার। মাত্র তিনটি বাংলা চলচ্চিত্র প্রযোজনার ও হাতে গোনা কয়েকটি গানের জন্য বাংলা ছায়াছবির জগতে স্মরণীয় হয়ে আছেন তিনি।   বীরেশ্বর সরকার ব্রিটিশ ভারতে ১৯৩৫ খ্রিস্টাব্দের ২৯  মার্চ জন্ম গ্রহণ করেন। পারিবারিক ব্যবসা কলকাতা শহরে সোনা-জহরতের। কিন্তু সঙ্গীতের প্রতি অনুরাগ আর চলচ্চিত্রের প্রতি ছিল অগাধ ভালোবাসা। তবে তাঁর মধ্যে ছিল বড় একগুঁয়েমি ভাব। তিনি নিজের প্রযোজিত ছবি ছাড়া অন্য কারো ছবিতে কাজ করবেন না। আর হাজার অনুরোধ সত্বেও কাজ করেননিও। বীরেশ্বর সরকারের সোনা দোকানের উপরে থাকতেন দ্বিজেন মুখোপাধ্যায়। তাঁর সঙ্গে বীরেশ্বরের গভীর বন্ধুত্ব ছিল। তাঁর অনুরোধেও তিনি অন্যের ছবিতে সুর না দেওয়ার প্রতিজ্ঞা থেকে সরে আসেন নি। দ্বিজেন ছাড়াও সুরকার সুধীন দাশগুপ্ত ও রতু মুখোপাধ্যায়ের সাথেও ছিল তাঁর দারুণ বন্ধুত্ব। বীরেশ্বরের এক গুয়েমির কারণে তার বেশি অবদান তেমন নেই বললেই চলে। তবে হেমন্ত মুখোপাধ্যায়, কিশোর কুমার, লতা মঙ্গেশকর, আশা ভোঁসলে, প্রমুখ স্বনামধন্য গায়ক গায়িকা তাঁর সুরে কণ্ঠ দিয়েছেন। আর তাতেই সৃষ্টি হয়েছিল  'কে জানে ক' ঘণ্টা', 'বৃষ্টি বৃষ্টি বৃষ্টি এ কোন অপরূপ সৃষ্টি', 'আমার নাম এন্টনি', 'হতাম যদি তোতাপাখি', 'আহা কি দারুণ দেখতে', বা 'এক যে ছিল রাজকন্যে' মতো কালজয়ী গান, যা আজো সমানভাবে জনপ্রিয়। ছবির গল্প ও চিত্রনাট্য রচনাও তিনিই করতেন। যে তিনটি ছবি তিনি প্রযোজনা করেন সেগুলি হল - সোনার খাঁচা (১৯৭৩),  মাদার (১৯৭৯) এবং  রাজনর্তকী (১৯৯১)  নিম্নের চলচ্চিত্র অনুযায়ী সমস্ত গানগুলির সুরকার ছিলেন তিনি -   গান সঙ্গীত শিল্পী গীতিকার চলচ্চিত্র  শুধু ভালবাসা দিয়েহেমন্ত মুখোপাধ্যায়পুলক বন্দ্যোপাধ্যায়সোনার খাঁচাযা উড়ে যাহেমন্ত মুখোপাধ্যায়সুধীন দাশগুপ্তসোনার খাঁচাকে জানে ক ঘণ্টা হেমন্ত মুখোপাধ্যায়পুলক বন্দ্যোপাধ্যায়সোনার খাঁচা যা যা ভুলে যালতা মঙ্গেশকরবীরেশ্বর সরকারসোনার খাঁচাবৃষ্টি বৃষ্টি বৃষ্টিলতা মঙ্গেশকরবীরেশ্বর সরকারসোনার খাঁচাওরে আমার মনদ্বিজেন মুখোপাধ্যায়বীরেশ্বর সরকার সোনার খাঁচা হতাম যদি তোতাপাখিলতা মঙ্গেশকরবীরেশ্বর সরকার মাদারএই বৃষ্টিতে ভিজে মাঠেলতা মঙ্গেশকরবীরেশ্বর সরকার মাদার হাজার তারার আলোয় লতা মঙ্গেশকরবীরেশ্বর সরকার মাদারআমার নাম এন্টনি কিশোর কুমারপুলক বন্দ্যোপাধ্যায়মাদারএক যে ছিল রাজপুত্তুর কিশোর কুমারপুলক বন্দ্যোপাধ্যায় মাদার আহা কী দারুণ দেখতে কিশোর কুমারবীরেশ্বর সরকার মাদার আমার তুমি আছোমীনা মুখোপাধ্যায়পুলক বন্দ্যোপাধ্যায়মাদার এসো হে সুন্দর মীনা মুখোপাধ্যায়পুলক বন্দ্যোপাধ্যায়মাদারআমি আর স্বপ্ন দেখব নালতা মঙ্গেশকরবীরেশ্বর সরকার রাজনর্তকী হরি হরি হরি হরি বোললতা মঙ্গেশকরবীরেশ্বর সরকার রাজনর্তকী সেই যদি স্বপনে এলেলতা মঙ্গেশকরবীরেশ্বর সরকার রাজনর্তকী হরি বোলহেমন্ত মুখোপাধ্যায়বীরেশ্বর সরকার রাজনর্তকী   জীবনাবসান  প্রতিভাবান সুরকার বীরেশ্বর সরকার ২০০৪ খ্রিস্টাব্দের ৪ঠা সেপ্টেম্বর প্রয়াত হন।   তথ্যসূত্র   বিষয়শ্রেণী:১৯৩৫ -এ জন্ম বিষয়শ্রেণী:২০০৪-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি সুরকার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ০৩:৫৯, ১৩ জুলাই ২০২২ (ইউটিসি) শাহীনবাগ কেন্দ্রীয় জামে মসজিদ   – (অপসারণের প্রস্তাবনা দেখুনলগ দেখুন) () প্রতিষ্ঠান বা স্থাপনা হিসাবে উল্লেখযোগ্যতার মানদণ্ড পূরণ করে না; তথ্যসূত্রগুলো কেবল মসজিদ কেন্দ্রিক নয় - বরং ভিন্ন ঘটনার প্রেক্ষিতে শুধুমাত্র সংঘটনের স্থান হিসাবে এর নাম উল্লেখ করা হয়েছে। Ashiq Shawon (আলাপ) ১৮:১৪, ১৭ জুন ২০২২ (ইউটিসি)  । বাংলা উইকিতে মসজিদ-বিষয়ে স্পষ্ট নীতিমালা প্রণয়ন ও এর বাস্তবায়ন প্রয়োজন। ইংরেজিতে থাকার ফলে প্রায়ই, মাত্র ১-২ লাইনের মসজিদের নিবন্ধ অনুবাদ করতে দেখা যায়। সেগুলো আদৌ উল্লেখযোগ্য কিনা তা নিয়ে প্রশ্ন উঠতে পারে। এই নিবন্ধের ক্ষেত্রেও একই কথা প্রযোজ্য। তাই স্পষ্ট নীতিমালা তৈরির আগপর্যন্ত অপসারণ করার কথাও বলতে পারছি না, আবার রেখে দেওয়ার কথাও বলা যাচ্ছে না। ≈ MS Sakib  «আলাপ»  ২৩:২৬, ১৮ জুন ২০২২ (ইউটিসি) @MS Sakib এই নিবন্ধের ক্ষেত্রে WP:GEOFEAT প্রযোজ্য হবে। — ইয়াহিয়া (আলাপ • অবদান) - ১৯:১৬, ৫ জুলাই ২০২২ (ইউটিসি)   যেহেতু বাংলা উইকিতে মসজিদ বিষয়ে স্পষ্ট নীতিমালা প্রণয়ন হয়নি, সেহেতু রাখাটাই উত্তম।— Shah Muhammam Yahya (আলাপ • অবদান)  এই স্বাক্ষরহীন মন্তব্যটি যোগ করেছেন। । WP:GEOFEAT অনুসারে নিবন্ধটি উল্লেখযোগ্য নয়। — ইয়াহিয়া (আলাপ • অবদান) - ১৯:১৫, ৫ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অস্টিন রবার্ট বাটলার (; জন্ম: ১৭ আগস্ট ১৯৯১) একজন মার্কিন অভিনেতা। তিনি সঙ্গীতধর্মী জীবনীনির্ভর চলচ্চিত্র এলভিস (২০২২)-এ এলভিস প্রেসলি চরিত্রে অভিনয়ের জন্য সর্বাধিক পরিচিতি অর্জন করেন এবং এই কাজের জন্য নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতা বিভাগে একাডেমি পুরস্কার লাভ করেন।  বাটলার টেলিভিশনে ডিজনি চ্যানেল ও নিকেলোডিওনে অভিনয়ের মধ্য দিয়ে তার কর্মজীবন শুরু করেন। পরবর্তীকালে তিনি দ্য সিডাব্লিও চ্যানেলের লাইফ আনেক্সপেক্টেড (২০১০-২০১১) ও সুইচড অ্যাট বার্থ (২০১১-২০১২)-এ পুনরাবৃত্তিমূলক চরিত্রসহ বিভিন্ন কিশোর নাট্যধর্মী টেলিভিশন অনুষ্ঠানে অভিনয় করেন। তিনি দ্য ক্যারি ডায়েরিজ (২০১৩-২০১৪) ও দ্য শ্যানারা ক্রনিকলস (২০১৬-২০১৭)-এ শ্রেষ্ঠাংশে অভিনয় করেন। ২০১৮ সালে দ্য আইসম্যান কামেথ-এর পুনরুজ্জীবিতকরণে অভিনয়ের মধ্য দিয়ে তার ব্রডওয়ে মঞ্চে অভিষেক ঘটে এবং পরের বছর কোয়েন্টিন টারান্টিনোর ওয়ান্স আপন আ টাইম ইন হলিউড (২০১৯)-এ অভিনয় করেন।   প্রারম্ভিক জীবন  বাটলার ১৯৯১ সালের ১৭ই আগস্ট ক্যালিফোর্নিয়া অঙ্গরাজ্যের অ্যানাহাইম শহরে জন্মগ্রহণ করেন। তার মাতা লরি অ্যান (জন্মনাম: হাওয়েল) একজন নন্দনতাত্ত্বিক, এবং পিতা ডেভিড বাটলার। অস্টিনের যখন সাত বছর বয়স, তখন তার পিতামাতার বিবাহবিচ্ছেদ ঘটে। অ্যাশলি (জন্ম: ১৯৮৬) নামে তার একজন বড় বোন রয়েছে। অ্যাশলি তার সাথে নেড্‌স ডিক্লাসিফাইড স্কুল সারভাইভাল গাইডে ব্যাকগ্রাউন্ড অভিনয়শিল্পী হিসেবে কাজ করেন।  বাটলারের যখন ১৩ বছর বয়স, তখন ক্যালিফোর্নিয়ার অরেঞ্জ কাউন্টি ফেয়ারে ব্যাকগ্রাউন্ড অ্যাক্টিং ম্যানেজমেন্ট কোম্পানির একজন প্রতিনিধি তাকে অভিনয়ের প্রস্তাব দেন এবং বিনোদন জগতে কাজ শুরু করতে সহায়তা করেন। তিনি অভিনয় উপভোগ করতে শুরু এবং অভিনয়ের ক্লাস করতে শুরু করেন।  বাটলার সপ্তম শ্রেণি পর্যন্ত সরকারি বিদ্যালয়ে পড়াশোনা করেন এবং পরে তার কাজের সূচী মিলাতে বাড়িতেই পড়াশোনা শুরু করেন। তিনি দশম শ্রেণি পর্যন্ত বাড়িতেই পড়াশোনা চালিয়ে যান এবং পরে রাজ্যের উচ্চ বিদ্যালয়ের সমতুল্য ডিপ্লোমা সিএইচএসপিই পাশ করেন।   চলচ্চিত্রের তালিকা   চলচ্চিত্র   বছর চলচ্চিত্রের শিরোনাম চরিত্র টীকা ২০০৯ অ্যালিয়েন্স ইন দি অ্যাটিক জেক পিয়ারসন ২০১১ শার্পিস ফ্যাবিউলাস অ্যাডভেঞ্চার পেটন লেভারেট ডিরেক্ট-টু-ভিডিও ২০১২ মাই আঙ্কল রাফায়েল কোডি বেক ২০১৫ দি ইনট্রুডার্স নোয়া হেনরি ২০১৬ ইয়োগা হোজার্স হান্টার ক্যালোওয়ে ২০১৮ ডুড টমাস ড্যানিয়েলস ২০১৯ দ্য ডেড ডোন্ট ডাই জ্যাক ওয়ান্স আপন আ টাইম ইন হলিউড টেক্স ওয়াটসন ২০২২ এলভিস এলভিস প্রেসলি ২০২৩ ডিউন: পার্ট টু ফেইড-রাউতা নির্মাণাধীন দ্য বাইকরাইডার্স ঘোষিত হবে নির্মাণাধীন   তথ্যসূত্র    বহিঃসংযোগ          বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:ক্যালিফোর্নিয়ার অভিনেতা বিষয়শ্রেণী:ক্যালিফোর্নিয়ার সঙ্গীতশিল্পী বিষয়শ্রেণী:ক্যালিফোর্নিয়ার সঙ্গীতজ্ঞ বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন শিশু অভিনেতা বিষয়শ্রেণী:মার্কিন শিশু সঙ্গীতশিল্পী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
টমাস রেন্ডাল মান জুনিয়র (জন্ম সেপ্টেম্বর ২৭, ১৯৯১) একজন মার্কিন অভিনেতা। প্রজেক্ট এক্স (২০১২), হ্যানসেল অ্যান্ড গ্রেটেল: উইচ হান্টার্স (২০১৩), মি অ্যান্ড আর্ল অ্যান্ড দ্য ডায়িং গার্ল (২০১৫) এবং   কং: স্কাল আইল্যান্ড (২০১৭) চলচ্চিত্রে তার ভূমিকার জন্য তিনি পরিচিত।  ব্যক্তিগত জীবন মান ওরিগনের পোর্টল্যান্ডে জন্মগ্রহণ করেন এবং টেক্সাসের ডালাসে বেড়ে ওঠেন। তার বাবা একজন নির্মাণ প্রকল্পের ব্যবস্থাপক । অভিনয়কে গুরুত্ব দিয়ে ১৭ বছর বয়সে ক্যালিফোর্নিয়ায় স্থানান্তরিত হওয়ার পূর্বে তিনি স্বল্প সময়ের জন্য প্লানো ইস্ট সিনিয়র হাই স্কুলে পড়াশোনা করেন।   অভিনয় জীবন চলচ্চিত্র তালিকা  চলচ্চিত্র  বছর শিরোনাম চরিত্র মন্তব্য ২০১০  ইটস কাইন্ড অব এ ফানি স্টোরি  অ্যারন ফিটজকারাল্ডো  ২০১২  প্রজেক্ট এক্স  টমাস কাব  ফান সাইজ  রুজবেল্ট লেরক্স  ২০১৩  হ্যানসেল অ্যান্ড গ্রেটেল: উইচ হান্টার্স  বেন উসার  বিউটিফুল ক্রিচা   উইসলে "লিঙ্ক" লিংকন  অ্যাজ কুল অ্যাজ আই এম  কেনি ক্রুডার  ২০১৪  ওয়েলকাম টু মি  রেইনার ইয়াবার  ২০১৫  মি অ্যান্ড আর্ল অ্যান্ড দ্য ডায়িং গার্ল  গ্রেগ গেইনস   দ্য স্ট্যানফোর্ড প্রিজন এক্সপেরিমেন্ট  কয়েদী নং ৪১৬  বেয়ারলি লিথাল  রজার মার্কাস  দ্য প্রিপি কানেকশন  টোবিয়াস হ্যামেল  মেমোরিয়া  অ্যালেক্স ড্র্যাচ  ২০১৬  ব্লাড ফাদার  জেসন  সাম ফ্রিকস  ম্যাট  ব্রেইন অন ফায়ার  স্টিফেন গ্রেওয়ালস্কি  ২০১৭  কং: স্কাল আইল্যান্ড  রেগ স্লিভকো  অ্যামিটিভিল: দ্য অ্যাওয়েকিনিং  টেরেন্স   লিন অন পিট  লোনি  বাতিলকৃত দৃশ্য ২০১৮  মেইনি লেইক  আওয়ার হাউজ  ইথান  দ্য ল্যান্ড অব স্টেডি হ্যাবিটস  প্রেসটন হিল  ২০১৯ দেম দ্যাট ফলো অজি   দ্য হাইওয়েমেন  টেড হিনটন  প্রযোজনা পরবর্তী  লেডি অ্যান্ড দ্য ট্র্যাম্প  জিম ডিয়ার  প্রযোজন পরবর্তী  টেলিভিশন  বছর শিরোনাম চরিত্র মন্তব্য ২০০৯ আইকার্লি জেফারি পর্ব: "আইগিভ অ্যাওয়ে এ কার" দ্য মিডল ব্রেন্ডান নিকোলস পর্ব: "দ্য ফ্লোটিং অ্যানিভার্সারি" ২০১৭ ফার্গো থেডিয়াস মোবলে পর্ব: "দ্য ল অব নন-কনট্রাডিকশন" ২০১৮ ড্রাঙ্ক হিস্টোরি উইলিয়াম স্টুয়ার্ট-হাউসটন পর্ব: "ওয়ার্ল্ড ওয়ার ২"  পুরস্কার ও মনোনয়ন তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা
টোমাস বাখ (; জন্ম: ২৯ ডিসেম্বর, ১৯৫৩) ভুরৎসবুর্গ শহরে জন্মগ্রহণকারী সাবেক জার্মান অসিক্রীড়াবিদ। তিনি আন্তর্জাতিক অলিম্পিক কমিটির নবম ও বর্তমান সভাপতির দায়িত্ব পালন করছেন। রগ ও ব্রান্ডেজের পর তৃতীয় অলিম্পিয়ান ও একমাত্র অলিম্পিক স্বর্ণপদক প্রাপ্ত আইওসি সভাপতি তিনি।   খেলোয়াড়ী জীবন   ১৯৭৬ সালে কানাডার মন্ট্রিয়লে অনুষ্ঠিত গ্রীষ্মকালীন অলিম্পিকে পশ্চিম জার্মানির প্রতিযোগী হিসেবে অংশগ্রহণ করেন। এতে বাখ দলগত পর্যায়ে অসিক্রীড়ার ফয়েল বিভাগে প্রতিদ্বন্দ্বিতা করে স্বর্ণপদক জয় করেন। এর এক বছর তিনি বুয়েন্স আয়ার্সে অনুষ্ঠিত বিশ্ব চ্যাম্পিয়নশীপে অংশগ্রহণ করে মুকুট লাভ করেন।   আইওসি সভাপতি  ৯ মে, ২০১৩ তারিখে আইওসি-র সভাপতি প্রার্থী হিসেবে তাঁর অংশগ্রহণের কথা জনসমক্ষে তুলে ধরেন।Thomas Bach to run for IOC top post ১০ সেপ্টেম্বর, ২০১৩ তারিখে বুয়েনোস আইরেসে অনুষ্ঠিত আইওসি’র ১২৫তম অধিবেশনে তিনি ৮-বছর মেয়াদে আইওসি’র সভাপতি হিসেবে নির্বাচিত হন। চূড়ান্ত রাউন্ডে ৪৯ ভোট পেয়ে সংখ্যাগরিষ্ঠতা অর্জন করে বিজয়ী হন। তিনি অপর পাঁচ প্রার্থী - সার্গেই বুবকা, রিচার্ড ক্যারিয়ন, নগ সার মিয়াং, ডেনিস অসওয়াল্ড এবং উ চিং-কু’র বিপক্ষে জয় পান। তিনি ২০০১-২০১৩ মেয়াদের দায়িত্ব পালনকারী সাবেক সভাপতি জ্যাকুয়েস রগের স্থলাভিষিক্ত হন। এরফলে ২০২১ সালে অনুষ্ঠিতব্য আইওসি’র ১৩৩তম অধিবেশনে তিনি অতিরিক্ত আরও চার বছরের জন্য তার প্রার্থীতার কথা ঘোষণা করতে পারবেন। এক সপ্তাহ পর ১৭ সেপ্টেম্বর, ২০১৩ তারিখে লোজানে অবস্থিত আইওসি সভাপতির কার্যালয়ের দায়িত্বভার গ্রহণ করেন।Bach moves into office at IOC headquarters after becoming new President   ডিওএসবি সভাপতিত্ব  আইওসি সভাপতি হিসেবে যোগদানের পূর্বে টোমাস বাখ ডয়চার ওলিম্পিশার ষ্পোর্টবুন্ড (ডিওএসবি)-এর সভাপতির দায়িত্ব পালন করেন। ১৬ সেপ্টেম্বর, ২০১৩ তারিখে তিনি ডিওএসবি’র প্রধানের পদ থেকে ইস্তফা দেন। এ সংস্থায় তিনি ২০০৬ সাল থেকে সভাপতি ছিলেন। পাশাপাশি তিনি ঘোরফা আরব-জার্মান চেম্বার অব কমার্স এন্ড ইন্ড্রাস্ট্রির প্রধানের পদ থেকেও ইস্তফা দেন। তবে মাইকেল উইনিগ এজি কোম্পানির প্রধানের দায়িত্ব চালিয়ে যাচ্ছেন।Exclusive: Bach to officially resign tomorrow from DOSB after being elected IOC President  ২০১৮ সালের শীতকালীন অলিম্পিক গেমস আয়োজনে মিউনিখের পক্ষ হয়ে দরদাতার প্রধানের দায়িত্ব পালন করেন।Exclusive: Quality of the 2020 Olympic bidd e rs has put the IOC in a very comfortable position, reveals Bach স্বাগতিক শহর নির্বাচনে মিউনিখ ২৫ ভোট পেলেও পিয়ংচাং ৬৩ ভোট পেয়ে স্বাগতিক শহরের মর্যাদা পায়।   অন্যান্য  বাখ স্বতঃস্ফূর্তভাবে ফরাসি, ইংরেজি, স্পেনীয় ও জার্মান ভাষায় কথা বলতে পারেন।Lord of the Rings: new IOC chief Thomas Bach তিনি স্পেনের উনিভেরসিদাদ কাতোলিকা দে মুর্সিয়া (Universidad Católica de Murcia) থেকে সম্মানসূচক ডক্টরেট উপাধি লাভ করেন।ThomasBachdoctorateUCAM   তথ্যসূত্র    বহিঃসংযোগ     IOC biography  ICAS members  বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক অলিম্পিক কমিটির সদস্য বিষয়শ্রেণী:১৯৭৬ গ্রীষ্মকালীন অলিম্পিকের পদক বিজয়ী বিষয়শ্রেণী:আন্তর্জাতিক অলিম্পিক কমিটির সভাপতি বিষয়শ্রেণী:অলিম্পিক স্বর্ণপদক বিজয়ী পশ্চিম জার্মান